CELEX: 32022R0007
Language: sk
Date: 2022-01-05 00:00:00
Title: Vykonávacie nariadenie Komisie (EÚ) 2022/7 z 5. januára 2022, ktorým sa mení príloha V k vykonávaciemu nariadeniu (EÚ) 2020/2235, pokiaľ ide o požiadavky na zdravie zvierat týkajúce sa vstupu mliečnych výrobkov obsiahnutých v trvanlivých zmiešaných výrobkoch do Únie (Text s významom pre EHP)

6.1.2022   
               
               
                  SK
               
               
                  Úradný vestník Európskej únie
               
               
                  L 2/1
               
            
         VYKONÁVACIE NARIADENIE KOMISIE (EÚ) 2022/7
         z 5. januára 2022,
         ktorým sa mení príloha V k vykonávaciemu nariadeniu (EÚ) 2020/2235, pokiaľ ide o požiadavky na zdravie zvierat týkajúce sa vstupu mliečnych výrobkov obsiahnutých v trvanlivých zmiešaných výrobkoch do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (1), a najmä na jeho článok 7 ods. 2 písm. a),
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (2), a najmä na jeho článok 238 ods. 3 a článok 239 ods. 3,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (3), a najmä na jeho článok 90 prvý odsek písm. a) a e) a článok 126 ods. 3,
         keďže:
         
                     (1)
                  
                  
                     Delegovaným nariadením Komisie (EÚ) 2020/692 (4) sa dopĺňajú pravidlá týkajúce sa zdravia zvierat stanovené v nariadení (EÚ) 2016/429, okrem iného pokiaľ ide o vstup zásielok určitých produktov živočíšneho pôvodu do Únie. Konkrétnejšie, v článku 163 uvedeného delegovaného nariadenia, ktoré sa nedávno zmenilo delegovaným nariadením Komisie (EÚ) 2021/1703 (5), sa stanovujú osobitné požiadavky na vstup produktov živočíšneho pôvodu obsiahnutých v trvanlivých zmiešaných výrobkoch do Únie. V uvedenom článku sa okrem iného stanovujú požiadavky týkajúce sa ošetrenia na zmiernenie rizika uplatniteľné na mliečne výrobky obsiahnuté v takýchto zmiešaných výrobkoch, pričom sa zohľadňuje zdravotný štatút tretej krajiny alebo územia pôvodu, resp. ich pásma.
                  
               
                     (2)
                  
                  
                     Vo vykonávacom nariadení Komisie (EÚ) 2020/2235 (6) sa stanovujú pravidlá uplatňovania nariadení (EÚ) 2016/429 a (EÚ) 2017/625, pokiaľ ide okrem iného o vzory potvrdení na účely vstupu určitých produktov živočíšneho pôvodu do Únie. Konkrétnejšie sa v prílohe V k vykonávaciemu nariadeniu (EÚ) 2020/2235 stanovuje vzor súkromného potvrdenia vyplneného prevádzkovateľom, ktorý dováža do Únie trvanlivé zmiešané výrobky v súlade s článkom 14 delegovaného nariadenia Komisie (EÚ) 2019/625 (7).
                  
               
                     (3)
                  
                  
                     Súkromné potvrdenie stanovené v prílohe V k vykonávaciemu nariadeniu (EÚ) 2020/2235 by sa malo nahradiť aktualizovanou verziou, v ktorej sa zohľadnia požiadavky týkajúce sa ošetrenia mliečnych výrobkov na zmiernenie rizika stanovené v delegovanom nariadení (EÚ) 2020/692 zmenenom delegovaným nariadením (EÚ) 2021/1703.
                  
               
                     (4)
                  
                  
                     Vykonávacie nariadenie (EÚ) 2020/2235 by sa preto malo zodpovedajúcim spôsobom zmeniť.
                  
               
                     (5)
                  
                  
                     Zmeny, ktoré sa majú týmto nariadením vykonať vo vykonávacom nariadení (EÚ) 2020/2235, by v záujme právnej istoty mali nadobudnúť účinnosť čo najskôr, keďže nariadenie (EÚ) 2020/2235 sa uplatňuje od 21. apríla 2021.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha V k vykonávaciemu nariadeniu (EÚ) 2020/2235 sa nahrádza textom uvedeným v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. januára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 139, 30.4.2004, s. 55.
         
            (2)  Ú. v. EÚ L 84, 31.3.2016, s. 1.
         
            (3)  Ú. v. EÚ L 95, 7.4.2017, s. 1.
         
            (4)  Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v. EÚ L 174, 3.6.2020, s. 379).
         
            (5)  Delegované nariadenie Komisie (EÚ) 2021/1703 z 13. júla 2021, ktorým sa mení delegované nariadenie (EÚ) 2020/692, pokiaľ ide o požiadavky na zdravie zvierat na účely vstupu produktov živočíšneho pôvodu nachádzajúcich sa v zmiešaných výrobkoch do Únie (Ú. v. EÚ L 339, 24.9.2021, s.29).
         
            (6)  Vykonávacie nariadenie Komisie (EÚ) 2020/2235 zo 16. decembra 2020, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat, vzory úradných certifikátov a vzory certifikátov zdravia zvierat/úradných certifikátov na vstup zásielok určitých kategórií zvierat a tovaru do Únie a ich premiestňovanie v rámci Únie, úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 599/2004, vykonávacie nariadenia (EÚ) č. 636/2014 a (EÚ) 2019/628, smernica 98/68/ES a rozhodnutia 2000/572/ES, 2003/779/ES a 2007/240/ES (Ú. v. EÚ L 442, 30.12.2020, s. 1).
         
            (7)  Delegované nariadenie Komisie (EÚ) 2019/625 zo 4. marca 2019, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o požiadavky na vstup zásielok určitých zvierat a tovaru určených na ľudskú spotrebu do Únie (Ú. v. EÚ L 131, 17.5.2019, s. 18).
      
      
         
            PRÍLOHA
            
               
                  
                     „PRÍLOHA V
                     VZOR SÚKROMNÉHO POTVRDENIA VYPĹŇANÉHO PREVÁDZKOVATEĽOM, KTORÝ DOVÁŽA DO ÚNIE TRVANLIVÉ ZMIEŠANÉ VÝROBKY V SÚLADE S ČLÁNKOM 14 DELEGOVANÉHO NARIADENIA (EÚ) 2019/625
                     
                        
                     
                                 
                                    Časť II: Potvrdenie
                                 
                              
                              
                                 
                                    II. Zdravotné informácie
                                 
                              
                              
                                 
                                    II.a.
                                 
                              
                              
                                 
                                    Potvrdenie
                                 
                              
                              
                                 
                                    II.b.
                                 
                              
                              
                                 
                                    Referenčný kód IMSOC
                                 
                              
                           
                                 Ja, podpísaný, ….
                                 (meno/názov, adresa a úplné údaje o dovozcovi),
                                 
                                 ako subjekt zodpovedný za vstup zásielky zmiešaných výrobkov opísaných v časti I do Únie vyhlasujem, že zmiešané výrobky, ktoré sprevádza toto potvrdenie:
                                 
                                             1.
                                          
                                          
                                             sú v súlade s platnými požiadavkami uvedenými v článku 126 ods. 2 nariadenia Európskeho parlamentu a Rady (EÚ) 2017/625 (A);
                                          
                                       
                                             2.
                                          
                                          
                                             sa nemusia skladovať ani prepravovať pri regulovanej teplote;
                                          
                                       
                                             3.
                                          
                                          
                                             neobsahujú žiadne ďalšie spracované mäso okrem želatíny, kolagénu alebo vysoko rafinovaných výrobkov uvedených v oddiele XVI prílohy III k nariadeniu Európskeho parlamentu a Rady (ES) č. 853/2004 (B);
                                          
                                       
                                             4.
                                          
                                          
                                             obsahujú nasledujúci zoznam zložiek rastlinného pôvodu a spracovaných produktov živočíšneho pôvodu(2):
                                             ….;
                                          
                                       
                                             5.
                                          
                                          
                                             obsahujú spracované produkty živočíšneho pôvodu, pre ktoré sú stanovené požiadavky v prílohe III k nariadeniu (ES) č. 853/2004 a ktoré pochádzajú z tohto/týchto schváleného(-ých) zariadenia(-í) (3):
                                             ….;
                                          
                                       
                                             6.
                                          
                                          
                                             obsahujú spracované produkty živočíšneho pôvodu, ktoré pochádzajú z tretích krajín alebo ich regiónov s povolením NA vstup každého spracovaného produktu živočíšneho pôvodu do Únie podľa zoznamu v rozhodnutí Komisie 2011/163/EÚ (C);
                                          
                                       
                                             7.
                                          
                                          
                                             pochádzajú z tretích krajín alebo ich regiónov, ktoré majú povolenie na vývoz mäsových výrobkov, mliečnych výrobkov, výrobkov na báze mledziva, produktov rybolovu alebo vaječných výrobkov do Únie na základe požiadaviek Únie týkajúcich sa zdravia zvierat a verejného zdravia a ktoré sú aspoň v prípade jedného z týchto produktov živočíšneho pôvodu uvedené v zozname v zmysle vykonávacieho nariadenia Komisie (EÚ) 2021/405 (D) a vykonávacieho nariadenia Komisie (EÚ) 2021/404 (E);
                                          
                                       
                                             8.
                                          
                                          
                                             boli vyrobené v zariadení spĺňajúcom hygienické normy, ktoré sú uznané za rovnocenné s normami, ktoré sa vyžadujú v nariadení Európskeho parlamentu a Rady (ES) č. 852/2004 (F);
                                          
                                       
                                             9.
                                          
                                          
                                             boli vyrobené za podmienok zaručujúcich dodržiavanie maximálnych hladín rezíduí pesticídov stanovených v nariadení Európskeho parlamentu a Rady (ES) č. 396/2005 (G) a maximálnych hodnôt obsahu kontaminantov stanovených v nariadení Komisie (ES) č. 1881/2006 (H);
                                          
                                       
                                             10.
                                          
                                          
                                             obsahujú mliečne výrobky, ktoré:
                                             
                                                         
                                                            (4)(5) buď
                                                      
                                                      
                                                         neboli podrobené špecifickému ošetreniu na zmiernenie rizika stanovenému v prílohe XXVII k delegovanému nariadeniu Komisie (EÚ) 2020/692 (I),
                                                      
                                                   
                                                         
                                                            (4)(6) alebo
                                                      
                                                      
                                                         boli podrobené špecifickému ošetreniu na zmiernenie rizika stanovenému v stĺpci A alebo B tabuľky uvedenej v prílohe XXVII k delegovanému nariadeniu (EÚ) 2020/692,
                                                      
                                                   
                                                         
                                                            (4)(7) alebo
                                                      
                                                      
                                                         boli podrobené špecifickému ošetreniu na zmiernenie rizika, ktoré je aspoň rovnocenné jednému z ošetrení stanovených v stĺpci B tabuľky uvedenej v prílohe XXVII k delegovanému nariadeniu (EÚ) 2020/692;
                                                      
                                                   
                                       
                                             11.
                                          
                                          
                                             obsahujú vaječné výrobky, ktoré boli podrobené špecifickému ošetreniu na zmiernenie rizika, ktoré je aspoň rovnocenné jednému z ošetrení stanovených v tabuľke uvedenej v prílohe XXVIII k delegovanému nariadeniu (EÚ) 2020/692(4).
                                          
                                       
                                    Poznámky
                                 
                                 V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä s článkom 5 ods. 4 Protokolu o Írsku/Severnom Írsku v spojení s prílohou 2 k uvedenému protokolu, odkazy na Európsku úniu v tomto potvrdení zahŕňajú Spojené kráľovstvo, pokiaľ ide o Severné Írsko.
                              
                           
                                  
                              
                              
                                 Dátum
                              
                              
                                  
                              
                              
                                 Kvalifikácia a titul dovozcu(8)
                                 
                              
                              
                                  
                              
                           
                                  
                              
                              
                                 Pečiatka
                              
                              
                                  
                              
                              
                                 Podpis
                              
                              
                                  
                              
                           
                                 
                                    (2)
                                 
                              
                              
                                 Uveďte zložky v zostupnom poradí podľa hmotnosti. Je povolené podľa potreby zoskupiť určité zložky podľa mliečnych výrobkov, produktov rybolovu, vaječných výrobkov a výrobkov iného ako živočíšneho pôvodu.
                              
                           
                                 
                                    (3)
                                 
                              
                              
                                 Uveďte schvaľovacie číslo zariadenia(-í), ktoré vyrobilo(-i) spracované produkty živočíšneho pôvodu obsiahnuté v zmiešanom výrobku, a tretiu krajinu alebo územie, resp. ich pásmo, v/na ktorej(-om) sa schválené zariadenie nachádza, ako sa stanovuje v článku 4 ods. 2 nariadenia (ES) č. 853/2004 a ako uvádza dovážajúci prevádzkovateľ potravinárskeho podniku.
                              
                           
                                 
                                    (4)
                                 
                              
                              
                                 Nehodiace sa preškrtnite/vymažte.
                              
                           
                                 
                                    (5)
                                 
                              
                              
                                 Iba ak:
                                 
                                             a)
                                          
                                          
                                             tretia krajina alebo územie, resp. ich pásmo, z ktorých pochádza zmiešaný výrobok (ISO kód krajiny v kolónke I.7 časti I potvrdenia), sú uvedené v zozname na účely vstupu surového mlieka a mliečnych výrobkov, ktoré nepodliehajú ošetreniu na zmiernenie rizika, do Únie v súlade s prílohou XVII k vykonávaciemu nariadeniu (EÚ) 2021/404 (J)
                                             
                                             a
                                          
                                       
                                             b)
                                          
                                          
                                             schválené zariadenie pôvodu surového mlieka alebo mliečneho výrobku (uvedené v bode 5 časti II potvrdenia) sa nachádza:
                                             
                                                         i)
                                                      
                                                      
                                                         v tretej krajine alebo na území, resp. v ich pásme uvedených v zozname na účely vstupu surového mlieka a mliečnych výrobkov, ktoré nepodliehajú ošetreniu na zmiernenie rizika, do Únie v súlade s prílohou XVII k vykonávaciemu nariadeniu (EÚ) 2021/404 alebo
                                                      
                                                   
                                                         ii)
                                                      
                                                      
                                                         v Únii.
                                                      
                                                   
                                       
                           
                                 
                                    (6)
                                 
                              
                              
                                 Iba ak:
                                 
                                             a)
                                          
                                          
                                             tretia krajina alebo územie, resp. ich pásmo, z ktorých pochádza zmiešaný výrobok (ISO kód krajiny v kolónke I.7 časti I potvrdenia), sú uvedené v zozname na účely vstupu mliečnych výrobkov, ktoré podliehajú ošetreniu na zmiernenie rizika, do Únie v súlade s prílohou XVIII k vykonávaciemu nariadeniu (EÚ) 2021/404
                                             a
                                          
                                       
                                             b)
                                          
                                          
                                             schválené zariadenie pôvodu surového mlieka alebo mliečneho výrobku (uvedené v bode 5 časti II potvrdenia) sa nachádza:
                                             
                                                         i)
                                                      
                                                      
                                                         v tretej krajine alebo na území, resp. v ich pásme uvedených v zozname na účely vstupu mliečnych výrobkov, ktoré podliehajú ošetreniu na zmiernenie rizika, do Únie v súlade s prílohou XVIII k vykonávaciemu nariadeniu (EÚ) 2021/404 alebo
                                                      
                                                   
                                                         ii)
                                                      
                                                      
                                                         v Únii.
                                                      
                                                   
                                       
                           
                                 
                                    (7)
                                 
                              
                              
                                 Ak:
                                 
                                             a)
                                          
                                          
                                             tretia krajina alebo územie, resp. ich pásmo, z ktorých pochádza zmiešaný výrobok (ISO kód krajiny v kolónke I.7 časti I potvrdenia), nie sú uvedené v zozname na účely vstupu surového mlieka a/alebo mliečnych výrobkov do Únie v prílohe XVII alebo prílohe XVIII k vykonávaciemu nariadeniu (EÚ) 2021/404
                                             a
                                          
                                       
                                             b)
                                          
                                          
                                             schválené zariadenie pôvodu mliečneho výrobku (uvedené v bode 5 časti II potvrdenia) sa nachádza:
                                             
                                                         i)
                                                      
                                                      
                                                         v tretej krajine alebo na území, resp. v ich pásme uvedených v zozname na účely vstupu surového mlieka a/alebo mliečnych výrobkov do Únie v súlade s prílohou XVII alebo prílohou XVIII k vykonávaciemu nariadeniu (EÚ) 2021/404 alebo
                                                      
                                                   
                                                         ii)
                                                      
                                                      
                                                         v Únii.
                                                      
                                                   
                                       
                           
                                 
                                    (8)
                                 
                              
                              
                                 Dovozca: Zástupca prevádzkovateľov potravinárskych podnikov vykonávajúcich dovoz podľa článku 14 ods. 1 delegovaného nariadenia Komisie (EÚ) 2019/625 zo 4. marca 2019, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o požiadavky na vstup zásielok určitých zvierat a tovaru určených na ľudskú spotrebu do Únie (Ú. v. EÚ L 131, 17.5.2019, s. 18).
                              
                           
               “
            
               (A)  Nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (Ú. v. EÚ L 95, 7.4.2017, s. 1).
            
               (B)  Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).
            
               (C)  Rozhodnutie Komisie 2011/163/EÚ zo 16. marca 2011 o schválení plánov, ktoré tretie krajiny predložili v súlade s článkom 29 smernice Rady 96/23/ES (Ú. v. EÚ L 70, 17.3.2011, s. 40).
            
               (D)  Vykonávacie nariadenie Komisie (EÚ) 2021/405 z 24. marca 2021, ktorým sa stanovujú zoznamy tretích krajín alebo ich regiónov, z ktorých sa v súlade s nariadením Európskeho parlamentu a Rady (EÚ) 2017/625 povoľuje vstup určitých zvierat a tovaru určených na ľudskú spotrebu do Únie (Ú. v. EÚ L 114, 31.3.2021, s. 118).
            
               (E)  Vykonávacie nariadenie Komisie (EÚ) 2021/404 z 24. marca 2021, ktorým sa stanovujú zoznamy tretích krajín, území alebo ich pásiem, z ktorých je povolený vstup zvierat, zárodočných produktov a produktov živočíšneho pôvodu do Únie v súlade s nariadením Európskeho parlamentu a Rady (EÚ) 2016/429 (Ú. v. EÚ L 114, 31.3.2021, s. 1).
            
               (F)  Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004, s. 1).
            
               (G)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).
            
               (H)  Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).
            
               (I)  Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v. EÚ L 174, 3.6.2020, s. 379).
            
               (J)  Vykonávacie nariadenie Komisie (EÚ) 2021/404 z 24. marca 2021, ktorým sa stanovujú zoznamy tretích krajín, území alebo ich pásiem, z ktorých je povolený vstup zvierat, zárodočných produktov a produktov živočíšneho pôvodu do Únie v súlade s nariadením Európskeho parlamentu a Rady (EÚ) 2016/429 (Ú. v. EÚ L 114, 31.3.2021, s. 1).